Վաչագան Ղազարյան

Վաչագան Ալեքսանդրի Ղազարյան (), հայտնի նաև որպես Սերժի Վաչո, հայ գեներալ-մայոր, պետական պահպանության ծառայության պետի նախկին առաջին տեղակալ, ՀՀ երրորդ նախագահ Սերժ Սարգսյանի թիկնազորի նախկին պետ, գործարար։

Աշխատանքային գործունեություն 
2018 թվականի մայիսի 21-ին ՀՀ վարչապետ Նիկոլ Փաշինյանի հրամանով Վաչագան Ղազարյանն ազատվել է ՀՀ պետական պահպանության ծառայության պետի առաջին տեղակալի պաշտոնից։

2018 թվականի հունիսի 20-21-ին ՀՀ քննչական կոմիտեն խուզարկություններ իրականացրեց Վաչագան Ղազարյանին պատկանող օբյեկտներում, որոնց արդյունքում քրեական գործ հարուցվեց հայտարարագրերում կեղծ տվյալներ ներկայացնելու կամ հայտարարագրման ենթակա տվյալը թաքցնելու, ապօրինի հարստանալու դեպքերի առթիվ։

Հունիսի 25-ին Վաչագան Ղազարյանը ապօրինի հարստանալու, ինչպես նաև «Հանրային ծառայության մասին» ՀՀ օրենքով նախատեսված հայտարարագրերում կեղծ տվյալներ ներկայացնելու և հայտարարագրման ենթակա տվյալները թաքցնելու կասկածանքով բերման ենթարկվեց և ձերբակալվեց։

Ծանոթագրություններ

Արտաքին հղումներ 
 «Սերժի Վաչոյի» բնակարանից խոշոր չափի գումար է հայտնաբերվել և ի պահ հանձնվել Կենտրոնական բանկին

Հայ գեներալներ
Գեներալ-մայորներ
Հայ ռազմական գործիչներ
Հայ գործարարներ
Կեղծանուններ